RESOLUCIÓN DE ALCALDÍA DE MODIFICACIÓN DE DELEGACIÓN DAS SÚAS COMPETENCIAS NA XUNTA DE GOBERNO LOCAL
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 14/08/2019)

De conformidade coas atribucións que me confire a vixente Lei de Bases de Réxime Local 7/1985, de 2 de abril e disposicións de aplicación. Visto que na resolución de data 27-6-2019, de delegación de competencias do alcalde na Xunta de Goberno Local, no apartado primeiro, parágrafo 1º, delégase na Xunta de Goberno Local o outorgamento de licenzas e autorizacións de competencia da Alcaldía (agás as licenzas de enterramento, de matrimonio ou relativas á tenza de animais cuxo outorgamento queda de competencia do alcalde). PRIMEIRO: Modificar as delegacións efectuadas na Xunta de Goberno Local ás que se refire a resolución de data 27-6-2019, no apartado primeiro, parágrafo 1º, no senso de que a concesión de licenzas para a realización de espectáculos públicos, incluídos os de carácter extraordinario, e unicamente para as actividades recreativas de carácter extraordinario, a toma de razón das declaracións responsables referidas aos mesmos espectáculos e actividades recreativas, así como as autorizacións para a ocupación de dominio público precisas para o desenvolvemento deses espectáculos públicos e actividades recreativas quedan, e polo tanto avóganse, en favor da Alcaldía, polo que a redacción de tal apartado primeiro, parágrafo 1º quedaría como se insire a continuación: 1º.—Delegar na Xunta de Goberno Local as seguintes atribucións: O outorgamento de licenzas e autorizacións de competencia da Alcaldía (agás as licenzas de enterramento, de matrimonio, relativas á tenza de animais, licenzas para realización de espectáculos públicos, incluídos os de carácter extraordinario, e unicamente para as actividades recreativas de carácter extraordinario, a toma de razón das declaracións responsables referidas aos mesmos espectáculos e actividades recreativas, así como as autorizacións para ocupación de dominio público precisas para o desenvolvemento deses espectáculos públicos e actividades recreativas, cuxo outorgamento queda de competencia do alcalde). En todo o demais segue en vigor a mencionada resolución de data 27-6-2019 de delegacións de competencias na Xunta de Goberno Local. SEGUNDO: As presentes delegacións producirán efectos a partir da data da presente Resolución. TERCEIRO: Publicar estes acordos no Boletín Oficial da Provincia, no taboleiro municipal e no Portal de Transparencia do Concello. CUARTO: Dar conta ao Pleno da Corporación Municipal da presente Resolución na primeira sesión que se leve a cabo. Ponteareas, 19 de xullo de 2019 RECURSOS. Contra a presente resolución, que pon fin á vía administrativa, os interesados poderán interpoñer recurso de reposición potestativo ante o Alcalde, no prazo dun mes a contar do día seguinte ao de publicación deste anuncio, ou ben interpoñer recurso contencioso-administrativo no prazo de dos meses contados a partir do día seguinte ao da publicación deste anuncio no Boletín Oficial da Provincia, ante o Xulgado do Contencioso-Administrativo correspondente. Se optase por interpoñer o recurso de reposición potestativo non poderá interpoñer recurso contencioso-administrativo ata que aquel sexa resolto expresamente ou se produza a súa desestimación por silencio. Todo elo sen prexuízo de que poda interpoñer Vd. calquera outro recurso que estime máis conveniente ao seu dereito.